am ZIISCHTIG abig, 18. juli, sind dä Yves und ich mit em flugi vo züri uf kopähagä düset. dä flug isch voll easy gsi, mir händ ois d ziit mit em sogenannte «geografie-spiil» und mit «hang-man» vertribä. am flughafe ahcho zersch mal kei ahnig gha wohi. demfall eifach mal dä mängi nahlaufä. wo sich denn d mängi ufteilt hät, simmer dänn gar nüm druus cho. für das chammer ja änglisch, drumm hani dänn mal sonen pilot (oder  was au immer) gfrögt, wo mer s gepäck abholt. s gepäck abgholt, simmer richtig usgang wo mer dänn au vom Schappi und vo dä Simi herzlichst empfange worde sind. heigfahre simmer dänn mitem schappi sim auto, und mer hät dänn au mal probiert en iihdruck überzcho vo dänemark. s'erstä wo mer ihgfalle isch: FLACH und vill land. dihei ahcho, häts dänn ä chliini huus-tour gäh. spöter simmer denn no chli use, oises revier go ahluege und denn ischmer denn mal gli is bett go schlafä.